એ તમારા દરેક બ્રેકઅપ બાદ તમારી સામે બેસીને ફાકી ચોળતા ચોળતા, ખેતલા આપાએ ચા ઢીંચતા, સિગરેટ ફૂંકતા કે પેગ બનાવતા બનાવતા વધેલી દાઢી વલુરતા વલુરતા તમારી હૈયાવરાળ સાંભળતો હોય. જોકે, એ વાત પાછી અલગ છે કે કેટલાક બ્રેકઅપ માટે તો ઈ ##વો જ જવાબદાર હોય. તમારું ચાલુ થ્યું હોય એના મહિના બાદ તમને ખબર પડે કે તમે જ્યારે જ્યારે ચુકી જતા ત્યારે ત્યારે તમારાવાળીને ‘જમી લીધુ’ સહિતના ખબરઅંતર એ પુછી લેતો. વખત આવ્યે પેલીને પણ ઘઘલાવી નાખતો કે તું આનામાં શું ભાળી ગૈ. (મનમાં: મારામાં એવું કશું નથી?) તને તો ખબર છે કે ઈ કેવો છે.(મનમાં : ના ખબર હોય તો મને પુછ બકા, હું કહું.) તમે ગુસ્સે થાવ તો એને વાળતા પણ આવડે. એ કહે કે, “બસનેએએએ….? કર દી ના છોટી બાઆઆઆતતતત……? દીખા દી ના ઓકાઆઆતતતત….? ‘ભાય’ પર શંકા કરવાની? હું તો તારું હાચવતો’તો. મેં એને ના સંભાળી હોત તો એ ક્યારની’ય તને છોડી ગઈ હોત.’ ગુસ્સાથી તમારું મગજ ફાટફાટ થતું હોય ત્યાં અચાનક જ તમને યાદ આવે કે પિન્કી સાથે એનું ચાલતુ હતુ ત્યારે એ રોજ રાત્રે ત્રણ ત્રણ વાગ્યા સુધી પિન્કી સાથે વાતો કરતો અને એક હેન્ડસ ફ્રી તમારા કાનમાં ભરાવવા દેતો. એટલે તમે બધુ જાણતા હોવા છતાં (જખ મારીને) મોટું મન રાખી એને માફ કરી દો. (ના કરો તો ક્યાં #ય જાવ?) કારણ કે, તમને ખબર જ હોય કે પેલી #ય ગઈ પણ બીજી પટાવવામાં આની જરૂર પડવાની.